Diari Oficial de la Generalitat Valenciana


Sumari del DOGV 5260, del 17-05-2006 (2006/4599)

RESOLUCIÓ de 12 d'abril de 2006, de la Conselleria d'Economia, Hisenda i Ocupació, per la qual s'autoritza la reversió a l'Ajuntament de Torreblanca de l'immoble de 60.000 m² de superfície situat al Parc Natural del Prat de Cabanes del dit municipi.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5260

Data del DOGV
:   17-05-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/4599


Data del document
:   12-04-2006

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Torreblanca
    * propietat immobiliària
    * transmissió de la propietat

RESOLUCIÓ de 12 d'abril de 2006, de la Conselleria d'Economia, Hisenda i Ocupació, per la qual s'autoritza la reversió a l'Ajuntament de Torreblanca de l'immoble de 60.000 m² de superfície situat al Parc Natural del Prat de Cabanes del dit municipi. [2006/M4599]  
L'Ajuntament de Torreblanca, en sessió plenària realitzada el dia 10 de juliol de 1996, va acordar la cessió gratuïta a la Generalitat Valenciana de la propietat de l'immoble de 60.000 m² de superfície, situat al Parc Natural del Prat de Cabanes-Torreblanca, propietat d'este ajuntament. La cessió es realitzà a fi de construir-hi el centre de recepció del parc natural en el termini de tres anys.  
Per mitjà de Decret 12/1998, del Govern Valencià, de 10 de febrer, es va acceptar la dita cessió, que no es va formalitzar en document públic, per la qual cosa no ha tingut accés al Registre de la Propietat.  
Amb data 5 de desembre de 2000 la Conselleria de Medi Ambient, en l'actualitat Conselleria de Territori i Habitatge, informa de la impossibilitat de procedir a la consignació pressupostària necessària per a la realització de l'obra i sol·licita que es requerisca una pròrroga a l'ajuntament cedent.  
L'Ajuntament de Torreblanca, en sessió plenària realitzada el dia 15 de desembre del 2005, davant del fet que la Generalitat Valenciana no ha construït el centre de recepció i l'ajuntament té els mitjans per a dur a terme la corresponent obra, va sol·licitar la reversió dels terrenys cedits.  
La Conselleria de Territori i Habitatge en ofici de 10 de gener de 2006 informa que no té previst la construcció del mencionat centre i proposa la reversió dels terrenys a l'Ajuntament de Torreblanca.  
El Reglament de Béns de les Entitats Locals, aprovat per Decret 1372/86, de 13 de juliol, establix en l'article 111, que els béns cedits revertiran a la corporació local quan no siguen destinats a l'ús en el termini assenyalat en l'acord de cessió o deixen de ser-ho posteriorment. Si l'acord de cessió no estipula una altra cosa, s'entendrà que els fins per als quals s'hagen atorgat hauran de complir-se en el termini màxim de cinc anys i mantindre's durant els 30 següents.  
En conseqüència i fent ús de les atribucions conferides per la legislació vigent, resolc:  
Primer  
Autoritzar la reversió, a favor de l'Ajuntament de Torreblanca, per no estar destinat al fi que va justificar la cessió, de l'immoble de 60.000 m² de superfície, situat al Parc Natural del Prat de Cabanes-Torreblanca, en esta població, que confronta: nord, terrenys de l'ajuntament; sud, zona dotacional de Torrenostra, propietat de l'Ajuntament; est, Julio Ladrón Ríos i Rafael Cano Hernández, Manuel Agut Escoí i germà, i Ebacsa; i oest, terrenys de l'Ajuntament.  
La dita finca havia de segregar-se de la inscrita en el Registre de la Propietat d'Orpesa del Mar, tom 81, llibre 2 de Torreblanca, foli 97, inscripció 2a, finca 153.  
Segon  
Notificar la present resolució a l'Ajuntament de Torreblanca.  
València, 12 d'abril de 2006.. El conseller d'Economia, Hisenda i Ocupació: Gerardo Camps Devesa.